b'\n_START_ARTICLE_\nAlgimantas Jucevi\xc4\x8dius\n_START_PARAGRAPH_\nAlgimantas Jucevi\xc4\x8dius (g. 1942 m. baland\xc5\xbeio 30 d. Kaune) \xe2\x80\x93 Lietuvos keliautojas, orientacininkas.\n_START_SECTION_\nBiografija\n_START_PARAGRAPH_\n1962\xe2\x80\x931967 m. dirbo Lietuvos tekstil\xc4\x97s pramon\xc4\x97s Mokslo tyrim\xc5\xb3 institute. 1967\xe2\x80\x931972 m. Kauno turist\xc5\xb3 klubo pirmininkas, 1972\xe2\x80\x931977 m. Lietuvos respublikin\xc4\x97s turizmo ir ekskursij\xc5\xb3 tarybos vyr. instruktorius. Nuo 1977 m. Vilniaus keliautoj\xc5\xb3 klubo pirmininkas, 1991\xe2\x80\x932001 m. Lietuvos keliautoj\xc5\xb3 s\xc4\x85jungos viceprezidentas ir valdybos pirmininkas, nuo 2001 m. prezidentas. Lietuvos asociacijos \xe2\x80\x9eSportas visiems\xe2\x80\x9c generalinis sekretorius._NEWLINE_Vienas orientavimosi sporto pradinink\xc5\xb3 Lietuvoje. 17 kart\xc5\xb3 Lietuvos turizmo \xc4\x8dempionas: 12 kart\xc5\xb3 kaln\xc5\xb3 turizmo (1970 m. Centrinis Kaukazas, 1974 m., 1985 m., 1987 m. Centrinis Pamyras ir kt.), 3 kartus slid\xc5\xbei\xc5\xb3 turizmo (i\xc5\xa1 j\xc5\xb3 1975 m. Jakutija), p\xc4\x97s\xc4\x8di\xc5\xb3j\xc5\xb3 turizmo (1969 m. Centrinis Tian \xc5\xa0anis), motocikl\xc5\xb3 turizmo (1979 m. Vidurin\xc4\x97 Azija)._NEWLINE_Turiad\xc5\xb3 Kaukaze, Tian \xc5\xa0anyje, Pamyro Alajuje ir kt., slid\xc5\xbei\xc5\xb3 \xc5\xbeygi\xc5\xb3 \xe2\x80\x9eSnaig\xc4\x97\xe2\x80\x9c 1967\xe2\x80\x931972 m. Kaune, nuo 1973 m. Vilniuje ir kt. keliautoj\xc5\xb3 s\xc4\x85skryd\xc5\xbei\xc5\xb3 reng\xc4\x97jas. Vadovavo 26 did\xc5\xbeiausio sud\xc4\x97tingumo kelion\xc4\x97ms.'